Sauvere kihid
Sauvere kihid (inglise keeles Sauvere Beds) on siluri ajastu Paadla lademe Paadla kihistu alumised kihid. Neid hakkas esimesena eristama Einar Klaamann aastal 1970. Kihid on nime saanud Sauvere külalt. Kihtide stratotüüp asub nüüdseks hävinud Sauvere paemurrus. Sauvere kihtide neostratotüüp on Kogula uus karjäär. Sauvere kihid koosnevad sõlmjast ja kiltjast lubjakivist, mis lääneosas sisaldab ka bioherme ja läheb ida pool üle dolomiidiks.